**Dr. Hetényi Csaba** tudományos főmunkatárs a Szegedi Tudományegyetemen végzett okleveles vegyészként kitüntetéssel 1999-ben. Ugyanitt védte meg doktori értekezését 2002-ben a gyógyszertudományok területén summa cum laude minősítéssel.

Dr. Hetényi számos ösztöndíj (Eötvös, Békésy, Bolyai) mellett 2011-ben természettudományi kategóriában elnyerte a 20000 EUR díjazású Talentum díjat (MTA-CETA), amely a mai napig a legnagyobb összegű hazai pénzjutalom korosztályában. 2013-ban Bolyai ösztöndíja alatt elért kutatási teljesítményét kiváló minősítéssel és elismerő oklevéllel jutalmazták. Nemzetközi folyóiratokban megjelent referált cikkeire jelenleg több mint 1300 hivatkozást (kb. 1150 független) tartanak számon, a cikkek kumulatív impakt faktora kb. 150. Hirsch-indexe 16. Cikkei között több igen rangos folyóiratban jelent meg, úm. JACS, PNAS, EMBO Reports, Bioinformatics, stb. és több közülük már 100-nál nagyobb hivatkozási számmal rendelkezik. Dr. Hetényi jelenleg részt vesz az ELTE-n a Fehérjetudomány című, korábban részt vett Szegeden az Orvosi kémia című főkollégiumok oktatásában, valamint számos speciálkollégiumot, doktori kurzust tartott és tart. Jelenleg 3 doktorandusszal és 2 BSc hallgatóval Budapesten dolgozik.